**คณะสัตวแพทยศาสตร์ มข. ร่วมกิจกรรมบริจาคโลหิต CP BLOOD DONATION DAY จังหวัดขอนแก่น**

เมื่อวันศุกร์ที่ 6 กันยายน 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น นำโดย **ผศ.น.สพ.ดร.สุวิทย์ อุปสัย** รองคณบดีฝ่ายพัฒนานักศึกษาและศิษย์เก่าสัมพันธ์ พร้อมด้วยเจ้าหน้าที่และนักศึกษาสัตวแพทย์ ได้เข้าร่วมเป็นเกียรติในพิธีเปิดกิจกรรมการบริจาคโลหิต CP BLOOD DONATION DAY จังหวัดขอนแก่น ซึ่งจัดโดยเครือเจริญโภคภัณฑ์ โดยมีวัตถุประสงค์เพื่อเชิญชวนบุคลากรเครือเจริญโภคภัณฑ์ และบุคลากรจากหน่วยงานทั้งภาครัฐและภาคเอกชนร่วมบริจาคโลหิต ตามแนวคิด **“จิตอาสาเป็นทั้งผู้บริจาคโลหิตและช่วยจัดหาโลหิต”** ณ บริเวณ ชั้น 2 ศูนย์การแสดงสินค้าและประชุมนานาชาติขอนแก่น (KICE) ซึ่งในวันดังกล่าวมีเจ้าหน้าที่และนักศึกษาสัตวแพทย์ ร่วมบริจาคโลหิต จำนวน 6 คน